
ACTA SEDIS 


COMMENTARIUM OFFICIALE 


ACTA BENEDICTI PP. XV 


MOTU PROPRIO 


QUAENAM INDULGENTIARUM CONCESSIONES S. CONGREGATIONI S. OFFICII SINT 


EXHIBENDAE. 


BENEDICTUS PP. XV 


Quandoquidem in iis exsequendis quae decessor Noster 
sanctae memoriae Pius X Motu Proprio Cum per apostolicas 
die vii aprilis McmMx praescripsit de concessionibus Indulgen- 
tiarum a 8. C. 8. Officii recognoscendis, plures gravesque iam 
dubitationes extiterunt, Nos ut eas omnes praecidamus in po- 
sterum, Motu Proprio pariter et certa scientia, secundum de- 
creta a Nostris decessoribus, Benedicto XIV die xxv ianua- 
rii MpccLv1, Pio IX die xiv aprilis MpcccLv1 edita et ab ipso 
Pio X in Constitutione Sapienti consilio confirmata, decernimus 
et declaramus, illarum tantummodo sub poena nullitatis Su- 
premae Congregationi exhibenda esse documenta Indulgen- 
tiarum, quae universi catholici orbis christifidelibus concessae 
sint. Itaque nec Indulgentias particulares, quantumvis late | 
pateant, nec facultates benedicendi pia obiecta eisque Indul- 

gentias et privilegia adnectendi, quibusvis sacerdotibus tribu- 

tas, iam nunc necesse erit Congregationis eiusdem recognitioni 
subiicere. 

Haec autem statuimus, sancimus, contrariis quibuslibet, 
etiam speciali mentione dignis, non obstantibus. 

Datum Romae apud S. Petrum, die xvi septembris Mcmxv, 
Pontificatus Nostri anno secundo. 


BENEDICTUS PP. XV 


EPISTOLAE 


I 


AD ANDREAM CARD. FERRARI, ARCHIEPISCOPUM MEDIOLANENSEM, OCCASIONE 
ANNUI EPISCOPORUM MEDIOLANENSIS PROVINCIAE CONVENTUS., 


Dilecte Fili Noster ac venerabiles Fratres, salutem et apostolicam 
benedictionem. — Testem vestrae in Nos pietatis epistolam accepimus, 
quam superioribus diebus dedistis, cum Mediolani annuas collationes 
haberetis. Tristia procul dubio in iis recolitis: sed plane intelligimus in 
tanto armorum strepitu ac tot inter tamque diuturnas aegritudines, vix 
quemquam esse posse, qui non ea continenter cogitet, non ea cotidiano 
sermone usurpet, quorum caussa in sollicitudine continua iamdiu vita 
degitur. Quae ad pacem conciliandam, minuendaque belli incommoda 
egimus, urgente Christi caritate egimus; eademque duce ita coepta per- 
sequi consilium est, ut maternam Ecclesiae providentiam experti quam 
uberrime populi bene plurimi, eius tutelam ac ductum adament resipi- 
scentes. 

Auspex divinorum munerum Nostraeque testis benevolentiae apo- 
stolica sit benedictio, quam vobis omnibus, dilecte Fili Noster ac vene- 
rabiles Fratres, vestrisque dioecesibus peramanter in Domino imper- 
timus. 

Datum Romae apud S. Petrum, die xv augusti mcmxv, Pontificatus 
Nostri anno primo. 


BENEDICTUS PP. XV 

Il 


AD IOANNEM CARD. CSERNOCH, ARCHIEPISCOPUM STRIGONIENSEM, OB LITTERAS 
OBSEQUII PLENAS B. P. EXHIBITAS. 


Dilecte Fili Noster, salutem et apostolicam benedictionem. — Haerent 
animo quae ad Nos scribendo commemoras, simul morientium in bello, ~ 
simul eos desiderantium lugubres lamentationes fletusque moerentes: ob 
eamque causam pacem, iustitiae opus, regibus aeque ac populis com- 
mendare, suadere vel nuperrime conati sumus. Addis tu quidem, dilecte 
Fili Noster, haec paternae caritatis officia adeo tibi tuisque pacis exa- 
cuisse desideria, ut, suspensis exspectatione animis, hance intueamini 
Apostolicam Sedem, tamquam orientem ex quo diu expetitae pacis prima 
lux tandem aliquando populis affulgeat. Utinam id ex sententia quanto. 
cius eveniat! Cum interim omnis spes Nostra a Deo sit, ad fidentes 
humilesque ad Eum preces ita - bene nosti - christifideles hortati sumus, 
ut illud in primis eos moneremus, virtutes exemplaque christianae pro- 
fessioni consentanea optima esse deprecantium commendationes. 

Pro delatis officiis habeto grati animi Nostri significationem una cum 
apostolica benedictione, quam coelestium auspicem munerum Nostraeque 
testem benevolentiae, tibi, dilecte Fili Noster, tuaeque dioecesi peramanter 
in Domino impertimus. 

Datum Romae apud S. Petrum, die xxx augusti mcmxv, Pontificatus 
Nostri anno primo. 


BENEDICTUS PP. XV 


Ill 


AD IOACHIM CARD. ARCOVERDE DE ALBUQUERQUE CAVALCANTI, ARCHIEPISCOPUM 
S. SEBASTIANI FLUMINIS IANUARII, VICESIMUM QUINTUM EPISCOPATUS 
ANNUM FELICITER EXPLENTEM. 


Dilecte Fili Noster, salutem et apostolicam benedictionem. — Te 
veluti praesentem intuemur, cum, memoria vetera repetentes, ad diem 
revocamur, quo, sacra manuum impositione, pascendi Christi gregis, 
Romae accepisti potestatem. Contigit adesse etiam nobis; qui tibi 

- obliti neutiquam sumus - non satis firma valetudine ad sacrum ritum 
accedenti, una cum votis diuturni frugiferique episcopatus, vota etiam 
fecimus restituendae quam primum conservandaeque quam diutissime 
sanitatis. Optatis Nostris ita annuit Deus, ut te ampliore ornatum digni- 
tate, quinque post lustra amplecti liceat non solum gaudia iterantem 
suscepti olim sacri muneris, sed etiam de multiplicibus operosae caritatis 
fructibus gratias Deo, uti par est, agentem. Quo in officio iungimur tibi 
libentissime, benevolentiamque in te Nostram - veterem eam quidem 
auctamque tuarum fama virtutum - non gratulationibus tantum fau- 
stisque ominibus, sed testamur etiam apostolica benedictione, quam, 
caelestium auspicem donorum, tibi, dilecte Fili Noster, tuaeque dioecesi 
peramanter in Domino impertimus. 

Datum Romae apud S. Petrum, die xxxI augusti mcmxv, Pontificatus 
Nostri anno primo. 


BENEDICTUS PP. XV 


IV 


AD FELICEM CARD. DE HARTMANN, ARCHIEPISCOPUM COLONIENSEM, ET AD 
EPISCOPOS QUI FULDAM CONVENERUNT OCCASIONE ANNUI CONVENTUS. 


Dilecte Fili Noster ac venerabiles Fratres, salutem et apostolicam 
benedictionem. — Fuldae, sicut vobis est in more positum, nuper con- 
gregati, litteras ad Nos dedistis cum pietatis in Nos vestrae, tum testes 
diligentiae, qua tueri apud vos atque augere catholicam rem studetis. 
Laudem utramque gratulamur vobis ex animo, planeque ex ea agno- 
scimus ad S. Bonifacii sepulerum cum annuos conventus habetis, in 
eius ita vos inspicere exempla, ut iis conformata studia vestra velitis. 

In his rerum publicarum fluctibus, quorum quasi procelloso impetu 
perturbari ac prope convelli cernimus florentissimas Europae civitates, 
facile intelligitis, dilecte Fili Noster ac venerabiles Fratres, quo Nos 
simus animo ob cotidianas tot hominum interneciones ac tot populorum 
calamitates, quae diu noctuque obversantur oculis. Quo graviores eae- 
dem fiunt productione temporis, eo ardentiora apud omnes etiam Nos 
fieri animadvertimus desideria pacis. Sed valde velimus communia haec 
vota eam apud omnes persequi viam, quae in patiente ac benigna cari- 
tate patet regia ad pacem: a qua quidem longe aberrarent, qui sibi licere 

arbitrarentur res gestas alterius gentis catholicorum ita carpere verbis 
vel scriptis, ut invicem, ut ait Apostolus, provocantes, invicem invi- 
dentes, novum ignem ad eas ipsas congerant iras, quarum faces restin- 
guere iudicii aequitate ac lenitate animi deberent. Quapropter dum votis 
omnibus pacem expetimus - atque eam quidem pacem, quae et iustitiae 
sit opus et populorum congruat dignitati - catholicos homines hortamur 
nihil ut per contentionem agentes, christianae fraternitatis amore paci 
redintegrandae singuli suam dent operam. 

Auspex divinorum munerum Nostraeque testis benevolentiae aposto- 
lica sit benedictio, quam vobis omnibus, dilecte Fili Noster ac venera- 
biles Fratres, Clero populoque cuique vestrum tradito, peramanter in 
Domino impertimus. 

Datum Romae apud S. Petrum, die vi septembris mcmxv, Pontifi- 
catus Nostri anno secundo. 


BENEDICTUS PP. XV 


V 


AD DILECTOS FILIOS PRAESIDEM AC SODALES COETUS SOLLEMNIBUS IN CANADA 
APPARANDIS TERTIO EXEUNTE SAECULO AB ACCEPTA CATHOLICA FIDE. 


Dilecti Filii, salutem et apostolicam benedictionem. — Non solum 
popularium vestrorum vestramque, in primis, honestare pietatem, sed 
auspicia etiam afferre rerum secunda visa Nobis sunt, quae nuntiatis, 
sollemnia ob elapsum tertium saeculum, ex quo primum canadenses in 
admirabile lumen Christi divino fuerunt munere beneficioque vocati. 
Hoc enim vobis, qui in iisdem apparandis elaboratis, propositum esse 
scribitis, peragendae celebritatis eam praescribere rationem, ut divinae 
veritatis et gratiae, cuius catholica religione compotes facti estis, ita 
sentiatis omnes et excellentiam et utilitatem, ut ad immortales agendas 
Deo gratias communia incitentur studia. Dignum plane fide ac sapientia 
vestra consilium, commendationem Nostram ea etiam de causa mereri 
arbitramur, quod grati in Deum animi officia, ab officiis haud voluit esse 
seiuncta gratae significationis in Religiosos viros Franciscales, quorum 
apostolica caritate maioribus vestris ac vobis tanta sunt parta bona. 
Quoniamque memoris gratique animi hoc munus, has esse intelligimus 
non ultimas partes, accepta beneficia non recolere tantum ac profiteri 

palam, sed etiam sancte fovere ac tueri, non dubitamus quin fructus, 
quos eorumdem evangelicorum operariorum eduxit labor, non religiose 
tantum conservandos curetis, sed adamanda impensius in dies catholica 
disciplina, in primisque iungendis arctioribus cum Apostolica Sede studii 
obsequiique nexibus, in ampliorem omnes connitamini laetioremque 
adducere ubertatem. 

Quod ut e sententia eveniat, caelestium auspicem donorum Nostrae 
que testem benevolentiae apostolicam benedictionem vobis, dilecti Filii, 
et catholicis canadensibus universis peramanter in Domino impertimus. 

Datum Romae apud S. Petrum, die xu septembris mcmxv, Pontifi- 
ficatus Nostri anno secundo. 


BENEDICTUS PP. XV 


SUPREMA SACRA CONGREGATIO S. OFFIC 


(Sect1o DE INDULGENTIIS) 


DECRETUM 


INVOCATIO AD B. V. A SSMO ROSARIO INDULGENTIA C DIERUM DITATUR 


Die 1 octobris 1915 


Ssmhus D. N. D. Benedictus div. prov. Pp. XV, universis ex utroque 
sexu christifidelibus, quoties piam invocationem Regina Sacratissimi 
Rosarii, ora pro nobis, corde saltem contrito ac devote recitaverint, 
Indulgentiam centum dierum, defunctis quoque adplicabilem, benigne 
concessit. Praesenti in perpetuum valituro, absque ulla brevis expedi- 
tione. Contrariis quibuscumque non obstantibus. 


R. Carp. Merry pew VAL, Secretarius. 
L. S. 
Aloisius Giambene, Substitutus pro Indulgentiis. 


S. CONGREGATIO CONSISTORIALIS 


NOMINATIONES 


Decretis S. C. Consistorialis nominati sunt: 

2 octobris 1915. — R. P. D. lanuarius Cosenza, archiepiscopus Capua- 
nus, Administrator Apostolicus cathedralium Ecclesiarum Aeserniensis et 
Venafranae. 

— R.P.D. Fortunatus de Santa, episcopus Suessanus, Administrator 
Apostolicus cathedralium Ecclesiarum Calvensis et Theanensis. 


S. CONGREGATIO DE PROPAGANDA FIDE 


NOMINATIONES EPISCOPORUM 


Brevibus apostolicis nominati sunt: 

10 augusti 1915. — Episcopus titularis Abritensis et Vicarius Apo- 
stolicus Ce-li meridio-occidentalis, R. D. loannes De-Vienne, e Societate 
Sacerdotum a Missione. 

— Episcopus titularis Abbiritensis et Vicarius Apostolicus Mongoliae 
occiduo-meridionalis, R. D. Ludovicus Van Dyck, e Congregatione Imm. 
Cordis Mariae de Scheut. 

— Episcopus titularis Abderitanus, deputatus Coadiutor cum futura 
successione Vicarii Apostolici Ton-Kin septentrionalis, R. P. Theodorus 
Gordaliza, ex Ordine Praedicatorum. 


SACRA CONGREGATIO 


PRO NEGOTIIS ECCLESIASTICIS EXTRAORDINARIIS 


Ex Audientia Ssmi, die 27 augusti 1915. 
SS. D. N. Benedictus divina providentia Papa XV, rogationem beni- 
gne accipiens, quam Emus ac Rmus Diius Desideratus Presb. card. Mer- 
cier, archiepiscopus Mechliniensis, per me infra scriptum Secretarium 

S. Congregationis a Negotiis Ecclesiasticis Extraordinariis eo consilio 
ferebat ut efficacius spirituali bono exercitus Belgici consuleret, Sacer- 
dotem Ioannem Marinis, Secretarium archidioecesis Mechliniensis, elegit, 
qui munere Cappellani maioris seu Vicarii Castrensis apud Belgarum 
exercitum tamdiu fungatur quamdiu praesens hoc bellum duraverit. 

Quo in munere explendo idem Sacerdos, Beatissimi Patris concessu, 
ea potestate iisque iuribus fruetur, quae hic subiicimus. 

Is videlicet constituitur Ordinarius proprius clericorum et sacerdo- 
tum omnium, tum saecularium, tum regularium, qui in castris vel in 
nosocomiis quibuslibet dant operam militibus Belgicis in re spirituali 
iuvandis. Eius igitur erit, collatis cum auctoritate militari consiliis, sacer- 
dotes deligere vel approbare qui ministerium sacrum uti Cappellani 
penes militares copias exerceant, postquam a singulorum Ordinario 
sciscitatus erit utrum tanto muneri sustinendo sint pares; si quando 
iusta causa aniecesserit, de auctoritatis militaris consensu, pro sua con- 
scientia eos ab officio amovere vel sacris interdicere, appellatione qua- 
libet remota et monito uniuscuiusque (rdinario. Conceduntur autem 
eidem Vicario Castrensi etiam omnes facultates, de quibus agitur in 
scheda huiec Rescripto adiuncta. Item vero, sacerdotes ex utroque clero, 
de quibus sermo est, dum militibus deserviunt, sublatis quibusvis pri- 
vilegiis et exemptionibus ad ministerium sacrum quod attinet, eidem 
Sacerdoti Ioanni Marinis tamquam Ordinario proprio, in implendo officio 
sibi commisso, pareant; et in exercendis facultatibus, quae sibi tributae 
sunt, occasione belli, ab Apostolica Sede et in scheda adnexa conti- 
nentur, eius potestati sint quoquo pacto obnoxii. Si quid autem dubi- 
tationis, negotii vel difficultatis in perfunctione ministerii sacri contigerit, 
eum ipsum, non alios, sententiam rogabunt. Liceat praeterea Sacerdoli 
Ioanni Marinis, siquidem opus sit, unum vel plures sacerdotes sibi adiun- 
gere, qui Vicaria cum potestate eum adiuvent. 

Contrariis quibusvis, etiam speciali et individua mentione dignis, 
non obstantibus. 

Datum Romae, e Secretaria eiusdem Sacrae Congregationis, die, 
mense et anno praedictis. 


Eugenius Pacelli, Secretarius. 


SAGRA ROMANA ROTA 


MILETEN. 


IURIUM 


Benedicto PP. XV feliciter regnante, Pontificatus Dominationis suae 
anno primo, die 19 maii 1915, RR. PP. DD. Guilelmus Sebastianelli, 
Decanus, Ponens, Seraphinus Many, Ioannes Prior, Aloisius Sincero, 
Ioseph Mori, Fridericus Cattani, Antonius Perathoner, Iosephus Alberti, 
Petrus Rossetti et Raphaél Chimenti, Auditores, in causa Mileten.-Iurium 
inter Confraternitatem S. Michaélis, repraesentatam per legitimum pro- 
curatorem advocatum Vincentium Sacconi, et Confraternitatem B. M. V. 
Gratiarum, contumacem, oppidi Arenae, Milet. dioecesis, sequentem defini- 
tivam tulerunt sententiam. 


Quum in oppido Arena, Mileten. dioecesis, variae magno animorum 
aestu agitarentur quaestiones inter Confraternitatem B. M. V. Gratia- 
rum et Confraternitatem S. Michaélis, haec illam coram curia dioecesana 
in iudicium vocavit, et die 2 iulii 1910 sententia prodiit quoad omnia 
fere quaesita sodalitati S. Michaélis favorabilis. Ab hac sententia appel- 
latione interposita apud H.S. O. ante conclusionem in causa RR. PP. DD. 
de turno oblatum fuit quoddam decretum episcopi Philippi Mincione edi- 
tum in actu visitationis pastoralis die 24 maii 1853, in quo enumerantur 
processiones generales, seu di rito, ad quas absque invitatione interve- 
nire deberent utraque confraternitas; processiones videlicet Corporis 
Christi, S. Marci Evangelistae, Rogationum, et S. Michaélis Archangeli. 
Huic decreto sese conformans tribunal, ad dubium tertium: « Num et qua 
« ratione Confraternitati B. M. V. Gratiarum competat ius interveniendi 
« in processionibus omnibus et absque invitatione ex parte Confraterni- 
« tatis S. Michaélis » reposuit « Affirmative quoad processiones enume- 
« ratas in numero primo decreti ab Episcopo Mincione die 24 maii 1853 
« in actu visitationis pastoralis Arenae lati..». Per hance itaque sen- 
tentiam processio S. Michaélis a Confraternitate eiusdem nominis decreta, 
generalis, seu di rito fuit declarata. Verum iam sententia transierat in 
rem iudicatam, quando aliud eiusdem episcopi Mincione decretum reper- 

tum est quamlibet vim auferens priori. Hine confratres S. Michaélis, 
cum ob lapsum fatalium ad alium turnum appellare non possent, con- 
volarunt ad supremum Signaturae Apostolicae tribunal petentes contra 
sententiam rotalem restitutionem in integrum quoad tertium dubium; 
quae restitutio ab Eminentissimis Patribus concessa fuit die 28 iulii 1914. 
Quare hodie rursum coram nostro Auditorio, universa aula suffragante, 
ad normam can. 41, § 3 legis propriae, in hac parte tantum et firmis 
manentibus aliis decisionibus proponitur solvenda quaestio sub hac 
dubitandi formula: « An sodalitas B. M. V. Gratiarum ius habeat inter- 
« veniendi in processione, quae ducitur occasione festi S. Michaélis sine 
« invitatione ex parte sodalitatis S. Michaélis, a qua processio ducitur 
« in casu ». 

Adnotarunt in primis Patres praesens iudicium agi non obstante 
contumacia Confraternitatis B. M. V. Gratiarum. Cum enim bis citata non 
comparuerit, iuxta praxim, quae in foro ecclesiastico inolevit, praesu- 
mitur nuncium misisse iuri suo, proinde, ea etiam absente, definiri 
potest causa, et expediri instantia, ac si praesens fuisset, quod est etiam 
secundum nostras regulas Tit. I, § 26, n. 6, 7. Quo posito, iudex Mile- 
tensis, iuxta regulam iuri communi conformem, edixit Confraternitatem 
B. M. V. Gratiarum ius non habere interveniendi in processionibus 
non suis, seu in processionibus, quae iure proprio ducuntur a Confra- 
ternitate S. Michaélis, quam regulam sequuti fuerunt quoque Patres in 
sententia 9 ianuarii 1913 in responsione ad secundam partem dubii 
tertii. Atqui processionem in festo S. Michaélis iure proprio duci a Con- 
fraternitate eiusdem nominis aperte scatet ex statutis ipsius Confrater- 
nitatis, in quibus legitur: « Nel giorno di S. Michele alli 29 settembre 
« si deve fare la solenne festae processione a spese di detta Congrega- 
« zione, come altresi la novena precedente a detta festa con la messa 
« cantata ed esposizione del Ssho Sacramento ». 

Nec favet Confraternitati B. M. Virginis Gratiarum decretum episcopi 
Mincione diei 24 maii 1853. Decretum enim est sequens: « Le suddette 
« due Confraternite da oggi in avanti debbono, perché tenute indispen- 
« sabilmente, intervenire a tutte le processioni di rito, che son quelle 
« del giovedi del Corpus Domini, di S. Marco Evangelista, delle Roga- 
«zioni e di S. Michele Arcangelo, la cui festa si solennizza in una 
« delle domeniche di agosto o di settembre di ciascun anno, venerato 
« quale Patrono principale da tempi remoti ». Itaque Episcopus Mile- 
tensis ideo adnumeravit in suo decreto inter processiones generales, seu 
di rito, processionem S. Michaélis, quia putabat Archangelum Michaélem 
esse oppidi Arena Patronum; neminem enim latet processioni Patroni 

interveniendi ius esse et obligationem omnibus Confraternitatibus. Quod 
manifestum fit ex verbis decreti: « Le suddette due Confraternite deb- 
« bono, perché tenute, intervenire », quae verba certe non adhibuisset 
Episcopus si ipse marte proprio et veluti de novo voluisset proces- 
sionem S. Michaélis reddere generalem. Hine merito Patres in cit. sen- 
tentia 29 ianuarii 1913 scripsere. « Iusta ratio huius dispensationis 
« datur in citato decreto, quia nempe S. Michaél habetur et veneratur 
« tamquam praecipuus patronus populi loci Arenarum». Verum cum 
postea Antistes Miletensis cognovisset se in errorem incidisse, per Pro- 
vicarium foraneum Arenae die 12 sept. 1856 declaravit « ai rispettivi 
« Padri spirituali e Curati di codesta Congregazione ... che il decreto 
« emesso in occasione di sacra visita 24 maggio 1853 restd annullato 
«nella parte del Santo Patrono, atteso che non si trovarono suffi- 
« cienti e veridiche le assertive di esserlo l’Arcangelo san Michele ». 
Per hance epistolam Episcopus directe infirmavit rationem, cur retinebat 
generalem processionem S. Michaélis, indirecte autem et concludenter 
eamdem expungere voluit e cathalogo processionum di rito. 

Secundo loco, favore Confraternitatis S. Michaélis stat longissima et 
continua observantia, quae non tantum legum, sed etiam quorumlibet 
actuum, contractuum et dispositionum optima interpres est, imo regina 
interpretationum, quod docent communiter doctores et tenuit constanter 
Rota pluribus in decisionibus a me relatis in una Melevitana Funerum, 
7 iunii 1913. Et adnotandum quod in casu habemus observantiam non 
solum decem aut viginti annorum, quae sufficit in linea interpretativa, 
sed etiam plusquam sexaginta annorum, Etenim, uti referunt 33 testes, 
tum ante tum post decretum Episcopi Mincione 24 maii 1853 usque ad 
hodierna tempora, Confraternitas Gratiarum in processione S. Michaélis 
numquam intervenit iure proprio, sed tantum aliquoties a Confrater- 
nitate S. Michaélis invitata. Unde etiam, quatenus opus esset, praefata 
observantia praescriptionis longissimae vim habet; ad praescribendum 
enim contra bona, aut iura ecclesiarum, aut aliorum institutorum vel 
locorum religiosorum, aut piorum sufficit praescriptio quadragenaria, 
etiam sine titulo, ex capitibus 4, 6, 8, 9. De praescritionibus et cap. 1 
eiusdem tituli in VI. 

Post haec visum est DD. Patribus quaestionem instituere de 
expensis. Et quoad aliarum instantiarum expensas nullam adesse dixe- 
runt rationem ut ab iis recedatur, quae a Patribus decreta fuere in 
sententia 9 ianuarii 1913, praesertim si advertatur quod restitutio in 
integrum data fuit tantum quoad tertium dubium, non autem quoad 

xpensas. Ad praesentis instantiae expensas Patres animadverterunt 

regulam esse contumacem teneri ad expensas. Hoc enim tradit Reiffen- 
stuel in tit. de dolo et contumacia, nn. 150, 151. « Rei contumacis poena 
« est litis damnum... [n tantum contumax litis damno coercetur, quantum 
«imprimis reus contumax condemnatur ad expensas ». Quod repetit in 
tit. de eo qui mittitur in possessionem n. 10, et in tit. De sententia 
et re iudicata n. 188, ubi, exposita regula de victo victori in expensis 
condemnando, dicit hane regulam fallere, ubi agitur de contumace; sive 
enim vincatur, sive vincat, contumax semper in expensis adversario 
condemnari debet. Similia tradit Schmier, Iurisprudentia canonico-civi- 
lis, Lib. 2, tract. 2, can. 5; et Schmalzgrueber in tit. de sententia et re 
iudicata n. 119. Cum autem in casu in dubium revocari nequeat contu- 
macia Confraternitatis B. M. V. Gratiarum, patet eamdem condemnandam 
esse ad omnes expensas iudicii, comprehenso honorario advocati. 

Quibus rite perpensis, Nos infrascripti Auditores pro tribunali 
sedentes, Christi nomine invocato et solum Deum prae oculis haben- 
tes, ad propositum dubium respondemus: Negative, condemnata Confra- 
ternitate B. M. V. Gratiarum ad omnes praesentis instantiae expensas, 
comprehenso advocati honorario. 

Ita pronunciamus, et definitive sententiamus, mandantes Ordinariis 
locorum et ministris tribunalium ad quos spectat, ut exsecutioni man- 
dent hance sententiam, et adversus reluctantes procedant ad normam 
sacrorum canonum et praesertim cap. 3, sess. XXV, de ref., Conc. Trid., 
iis adhibitis exsecutivis et coércitivis mediis, quae magis efficacia et 
opportuna pro rerum adiunctis extitura sint. 

Romae, in sede Tribunalis S. R. Rotae, die 9 maii 1915. 


Guilelmus Sebastianelli, Decanus, Ponens. 
Seraphinus Many. 

Ioannes Prior. 

Aloisius Sincero. 

Iosephus Mori. 

Fridericus Cattani. 

Antonius Perathoner. 

Iosephus Alberti. 

Petrus Rossetti. 

Raphaél Chimenti. 


Ex Cancellaria S. R. Rotae. 
Sac. T. Tani, Notarius. 

DIARIUM ROMANAE CURIAE 


SEGRETERIA DI STATO 


AVVISO 


La Direzione dell’ Annuario Pontificio, in conformita della lettera circolare 
dell’ Emo Sig. Cardinale Gasparri, Segretario di Stato di Sua Santita, in data 
del 15 luglio 1915, prega vivamente gl’Illmi e Revmhi Monsignori Arcivescovi 
e Vescovi, i Rmhi Superiori degli Ordini Religiosi e dei Collegi Ecclesiastici 
di voler in tempo utile farle pervenire le notizie richieste, le correzioni ed 
aggiunte, che possono occorrere per la pubblicazione dell’Annuario del 1916, 
al consueto indirizzo presso la Segreteria di Stato. 


NOMINE 


Con Biglietti della Segreteria di Stato il Santo Padre si é degnato di 
nominare: 


10 settembre 1915. — L’ Emo signor cardinale Aidano Gasquet, Protettore 
del Collegio inglese. 

20 settembre. — L’ Emo signor cardinale Vincenzo Vannutelli, Protettore 
dell’ Istituto des “ Petites Sceurs des pauvres ,,. 

21 settembre. — L’ Emo signor cardinale Filippo Giustini, Delegato Pon- 
tificio del Monastero e della Chiesa di S. Chiara in Napoli. 

1 ottobre. — L’ Emo signor cardinale Guglielmo Van Rossum, Peniten- 
ziere Maggiore. 

— L’Emo signor cardinale Aristide Rinaldini, Protettore dell’Almo Col- 
legio Capranicense. 

— L’Emo signor cardinale Filippo Giustini, Protettore delle Religiose 
Agostiniane di Santa Marta. 


Con Brevi apostolici il Santo Padre si é degnato di nominare 


Assistente al Soglio Pontificio: 


17 settembre 1915. — Mons. Sebastiano Leite de Vasconcellos, vescovo di 
Beja in Portogallo. 

Protonotari apostolict ad instar participantium : 


26 agosto 1915. — Mons. Francesco C. Kelley, della diocesi di Chicago. 
28 agosto. — Mons. Giovanni Marinis, segretario dell’ archid. di Malines. 


Prelati Domestici di S. S.: 


24 agosto 1915. — Mons. Filippo Rincédn Gonzalez, parroco e vicario di 
S. Cristobal, nella diocesi di Mérida. 

1 settembre. — Mons. Francesco O’ Neill, della diocesi di Newark. 

— Mons. Edoardo Siboni, canonico della cattedrale di Albenga. 

11 settembre. — Mons. Raffaele Maria Carrasquilla, canonico della catte- 
drale di Bogota. 

— Mons. Carlo Cortés Lee, della medesima archidiocesi. 

23 settembre. — Mons. Geraldo P. Coghlan, della diocesi di Filadelfia 
(Stati Uniti d’America). 

— Mons. Francesco P. Me Govern, della medesima diocesi. 

— Mons. Eugenio Murphy, della medesima diocesi. 

— Mons. Michele Crane, della medesima diocesi. 

— Mons. Ugo S. Henry, della medesima diocesi. 

— Mons. Enrico S. Drumgoole, della medesima diocesi. 

28 settembre. — Mons. Giuseppe dott. Siegescu, della diocesi di Lugos 
(Ungheria). 


ONORIFICENZE 


Con Brevi apostolici il Santo Padre si é degnato di conferire le seguenti 
onorificenze : 


La Gran Croce dell’Ordine Piano: 


31 agosto 1915. — A S. E. il sig. Giuseppe Vincenzo Concha, presidente 
della Repubblica di Colombia. 


La Placca dell’Ordine Piano: 


i6 agosto 1915. — Al sig. Stanislao de’ conti Muccioli, gid tenente nel 
corpo delle Guardie Nobili Pontificie. 


La Commenda dell’ Ordine Piano: 


3 settembre 1915. — Ai signori: conte Valentino Canale, conte Bartolo- 
meo Pietromarchi, marchese Benedetto Sacripante, marchese Giovanni Pel- 
legrini-Quarantotti, Esenti della Guardia Nobile Pontificia. 

Il Cavalierato dell’Ordine Piano: 


2 settembre 1915. — Al sig. Luigi Hirschbiihl, maggiore della Guardia 
Svizzera Pontificia. 

9 settembre. — Al sig. avv. Enrico nob. Marsini Libelli, dell’archidioces 
di Firenze. 


Il Cavalierato dell’Ordine di S. Gregorio Magno, classe militare: 


2 settembre 1915. — Al sig. Giorgio de Sury d’Aspremont, capitano della 
Guardia Svizzera Pontificia. 


Il Cavalierato dell’Ordine di S. Gregorio Magno, classe civile: 


9 settembre 1915. — A! sig. Lorenzo Bandettini, dell’ archidiocesi di 
Firenze. 


Il Cavalierato dell’Ordine di S. Silvestro Papa: 


13 settembre 1915. — Ai signori Ludovico Haas e Cristiano Caspar, capi- 
tani della Guardia Svizzera Pontificia. 

15 settembre. — Al sig. Daniele Me Cabe, della diocesi di Salford. 

28 settembre. — Al sig. Cesare Calcagni, della diocesi di Ostuni. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 
21 agosto 1915. — Mons. Eutimio Pasotti, della diocesi di Faenza. 
31 agosto. — Mons. Giuseppe canonico Calderoni, della medesima diocesi. 
22 settembre. — Mons. Giovanni Evangelista Pereira Barros, dell’ archi- 
diocesi di S. Paolo del Brasile. 


— Mons. Giuseppe Emanuele Silveira Barrados, della medesima archid. 
— Mons. Luigi Calcagno, della diocesi di Casale. 


Camerieri d’onore in abito paonazzo di S. S.: 


30 settembre 1914. — Mons. Pietro Bagarotti, della diocesi di Cotrone. 
27 marzo 1915. — Mons. Edoardo Wattmann, della diocesi di Cleveland. 
5 giugno. — Mons, Alfonso Frattari, della diocesi di La Plata. 

Camerieri Segreti di Spada e Cappa soprannumerari di S. S.: 


14 ottobre 1914. — Il sig. Guglielmo Van Waterschoot van der Gracht, 
di Amsterdam. 

22 dicembre. — [I sig. Clemente de Savigny, dell’archidiocesi di Baviera. 
14 luglio 1915. — Il sig. conte Adriano d’ Esclaiber, della diocesi di Arras. 
28 luglio. — Il sig. Ugone Lumsden, della diocesi di Aberdeen. 


— Il sig. Giovanni Carlo Ogilvie Forbes, della medesima diocesi. _ 
13 settembre. — Il sig. marchese Giovanni Du Four Berte, dell’archidio- 


cesi di Firenze. 
22 settembre. — Il sig. conte Paolo Charpentier, della diocesi di Orléans. 


Cameriere d’onore di Spada e Cappa soprannumerario di S. S.: 
28 luglio 1915. — Il sig. Giovanni Craigen, della diocesi di Aberdeen. 


Cameriere d’onore extra Urbem di S. S.: 


23 settembre 1915. — Mons. Luigi di Milia da Calitri, dell’ archidiocesi 


di Conza. 


Cappellano Segreto d'onore di S. S.: 
13 febbraio 1915. — Mons. Michele Lauda, dell’archidiocesi di Benevento. 


NECROLOGIO 


22 luglio 1915. — Mons. Francesco Federico Linneborn, della Congr. della 
S. Croce, vescovo di Dacca. 

4 agosto. — Mons. Giuliano Maria Dunand, del Seminario delle Missioni 
Estere di Parigi, vescovo titolare di Caloe, Vicario Apostolico del Se-Ciuen 
settentr.-occidentale. 

19 agosto. — Mons. Eugenio Lodovico Kleiner, del Seminario delle Missioni 
Estere di Parigi, vescovo titolare di Tloe. 

15 settembre. — L’Etho signor cardinale Benedetto Lorenzelli, prefetto 
della sacra Congregazione degli Studi. 

16 settembre. — Mons. Giuseppe Higgins, vescovo di Ballarat. 

17 settembre. — Mons. Francesco Teofilo Zotico Racicot, vescovo titolare 
di Pogla ed ausiliare di mons. arcivescovo di Montréal. 

18 settembre. — Mons. Adolfo David, vescovo titolare di Sebaste di Lao- 
dicea, ausiliare dell’ Emo cardinale De Cabriéres. 

26 settembre. — Mons. Nicola Maria Merola, vescovo di Isernia e Venafro. 
5 ottobre. — Mons. Longino Zarnowiecki, vescovo titolare di Mosynopoli. 

Die XV novembris venum da- 
bitur, novissime denuo editum, 


ll 15 novembre sara posta in 
vendita la nuova ristampa del 


BREVIARIUM ROMANUM 


ex Decreto sacrosancti Concilii Tridentini 


restitutum, S. Pii V Pontificis Maximi jussu 


editum, aliorumque Pontificum cura reco- 


gnitum, Pii Papae X auctoritate reformatum. 


Edizione su carta indiana; altezza deHa pagina, compreso || Editum charta indica; altum mm. 176, latum 111, crassum 26, 


il margine, millimetri 176, larghezza mm. 111, spessore gramm. 715 pondo. - Paginae, qua typis impressae sunt, 
del libro mm. 26. - Luce esatta della stampa mm. 160x100. patent mm. 160 100. ’ 

- Peso complessivo del Breviario, grammi 715. _ 

Un volume in-12° di pagine Lxxv1-1687-[14], Volumen in-12°, paginarum Lxxv1-1687-[14)], 


adorno di una ricca incisione a colori e di nu- || Ornatum sacra imagine affabre delineata scalpro 
merose artistiche testate di pagina eseguite dal || etcolorata, multisque paginarum initiis eleganti 
Rev. Fr. Massimiliano Schmalzl dei Redento- || manu descriptis a R. P. Maximiliano Schmalzl 
risti. - Stampa accurata, caratteri neri e niti- || €X Ordine SS, Redemptoris; accurate impres- 
dissimi impressi in rosso-nero con riquadra- || 8um typis nitidis, charactere rubro-nigro, 


tura rossa alle pagine. - Cartasottile ed opaca. || Charta subtili et opaca cum lineis rubris in 
: quadrum ductis ad omnes paginas. 


PREZZI: PRETIA: 

In_brochure. L. 8— ji In brochure... LD 

Volumen corio nigro, vulgo cha- 

Legato in pelle zigrino nera, an- grin, contectum, angulis rotun- 

= arrotondati, dorso flessi- datis, dorso flexibili, sectione 
ile, taglio rosso e busta. . » 12— |_ foliorum rubra cum theca . » 12— 

: Pelle vitulina contectum, angu- 

ato in marocchino, angoli ar- lis rotundis, dorso flexili, se- 

rotondati, dorso flessibile, ta- ctione foliorum aurea cum 
glio doratoe busta. . . . » 1— es 


Fascicoletti e fogli del Breviario, stampati in || Fasciculi et folia Breviarii indica charta im- 
carta indiana, che si vendono a parte (Per pressa, quae separatim veneunt (Qui Bre- 
gli acquirenti del Breviario il prezzo com- | viarium sibi comparaverint pretium inte- 
plessivo é di Cent. 50): grum solvent nonnisi Lib. 0,50): 


Ante Divinum Officium. Post singulas Horas. Post Divinum Officium, pp. 4, Cent. 5. = Absolutiones et Bene- 
dictiones. In Officio novem Lectionum, pp. 2, Cent. 5. = Pro Festis et Officiis Psalmos de Dominica usurpantibus 
(Excerpta ex Ordinario divini Officii), pp. 24, Cent. 25. = Pro Officiis Psalmos de occurrenti hebdomadae die usur- 
pantibus (Excerpta ex Ordinario divini Officii), pp. 12, Cent. 15. = Tempore Adventus. In feriali Officio, pp. 4, 
Cent. 5. = Tempore Quadragesimae. A Feria II post Dominicam I. In feriali Officio, pp. 4, Cent. 5. = Tempore Passionis. 
In feriali Officio, pp. 4, Cent. 5. = Tempore Paschali. In feriali Officio, pp. 4, Cent. 5. = Pro Commemorationibus de 
Communi Sanctorum. - Pro Commemorationibus de tempore, pp. 4, Cent. 5. 


Veneunt. Romae apud Administrationem Commentarii Officialis “Acta Apo- 
stolicae Sedis,, (Tipografia Poliglotta Vaticana). 

Prelum novissime reliquit: 


IN COMMEMORATIONE 
OMNIUM FIDELIUM DEFUNCTORUM. 


Sei pagine in foglio piccolo (luce di stampa cm. 18 < 27), con artistica incisione 
in testa alla prima pagina, largo margine che permette di aggiungerle ai 
Messali di maggior grandezza, caratteri grandi e ben marcati, stampa accu- 
rata in rosso e nero, carta fortissima a mano-macchina (Edizione della Tipo- 
grafia Poliglotta Vaticana). 


Presens exemplar trium Missarum, quas ex 
Constitutione Sanctissimi Domini nostri Benedicti 
Pape XV, diei 10 Augusti 1915, et subsequenti De- 
creto Sacre Rituum Congregationis, diet 11 ejusdem 
mensis et anni, quivis sacerdos in Commemoratione 
Omnium Fidelium Defunctorum celebrare potest, 
revisione rite peracta, cum Originali plane con- 
cordat. In fidem, etc. 

Ex Secretaria Sacre Rituum Congregationis, die 
7 Septembris 1015. 

ALEXANDER VERDE, 

8S. R. C. Secretarius. 


PREZZI: Una copia, Cent. 30. — Dieci copie L. 2,80. — Venti 
copie L. 5,40. — Cinquanta copie L. 18. — Cento copie L. 25. 


MISSAE NOVISSIMAE, a sacra ni. 
tuum Congregatione adprobatae, in-4 (22 x 18), in charta 
manufacta (Fabriano) et charactere rubro et nigro: 


MISSAE de Commune plurium Confessorum Pontificum L. 0,40 
— de Commune plurium Confessorum non Pontificum . ,, 0,40 
— de Commune plurium Virginum. ..... . « » 0,60 
— de Commune plurium non Virginum....... » 9,60 


— — 


Veneunt Romae apud Administrationem Commentarii Officialis “Acta Apo- 
stolicae Sedis ,, (Tipografia Poliglotta Vaticana, Roma). 


